SET เปิดบวก 17 จุดตามตปท. คาดหวังผ่อน Lockdown หนุนศก.โลกฟื้นเร็ว
SET เปิดบวก 17 จุดตามตปท. คาดหวังผ่อน Lockdown หนุนศก.โลกฟื้นเร็ว
7 ก.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,389.20 จุด บวก 16.93 จุด หรือ 1.23% สูงสุดที่ 1,390.53 จุด ต่ำสุดที่ 1,388.33 จุด มูลค่าการซื้อขาย 5.73 พันล้านบาท
ด้าน บล.ฟินันเซีย ไซรัส ระบุในบทวิเคราะห์ คาด SET วันนี้แกว่งตัว sideways up ในกรอบ 1,360-1,385 จุด ได้รับอานิสงส์จากตลาดหุ้นในเอเชียที่เขียวสดใสตั้งแต่วานนี้จนถึงเช้านี้ ประกอบกับ ISM ภาคบริการของสหรัฐเดือน มิ.ย. ที่ฟื้นขึ้นแรงเป็น 57.1 จาก 45.4 ในเดือน พ.ค. หลังจากกลับมา Reopen ซึ่งสร้างความหวังเกี่ยวกับการฟื้นตัวของเศรษฐกิจ โดยนักลงทุนมองข้ามยอดผู้ติดเชื้อโควิด-19 ที่พุ่งวันละเกือบ 2 แสนรายไปแล้ว ยังแนะนำ Domestic plays
ขณะที่ บล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นบวก คาด SET ปรับตัวขึ้นทดสอบ 1,385 – 1,400 จุด ตามความคาดหวังภาวะเศรษฐกิจในหลายประเทศโดยเฉพาะกลุ่มเศรษฐกิจขนาดใหญ่ เช่น สหรัฐ จีน และยูโรโซน จะฟื้นตัวขึ้นเป็น V shape หลังผ่อนคลายมาตรการ Lockdown ซึ่งสะท้อนได้จากตัวเศรษฐกิจที่ขยายตัวขึ้นชัดเจน
โดยดัชนีภาคบริการของสหรัฐเดือนมิ.ย.ปรับตัวขึ้นสู่ระดับ 57.1 ยอดค้าปลีกของยูโรโซนเดือนพ.ค. +17.8% เทียบกับเดือนก่อน รวมถึงดัชนีผู้จัดการฝ่ายจัดซื้อ (PMI) ภาคบริการของจีนเดือนมิ.ย.เพิ่มขึ้นสู่ระดับ 58.4 เป็นแรงหนุนต่อทิศทางการลงทุน
 